BJCHI ต้นทุน-ค่าใช้จ่ายลด! หนุนงบไตรมาส 1 กำไรแตะ 87.43 ลบ.
BJCHI ต้นทุน-ค่าใช้จ่ายลด! หนุนงบไตรมาส 1 กำไรแตะ 87.43 ลบ.
17 พ.ค. 2564

บริษัท บีเจซี เฮฟวี่ อินดัสทรี จำกัด (มหาชน)  หรือ BJCHI รายงานผลการดำเนินงานไตรมาส 1 สิ้นสุดวันที่ 31 มีนาคม 2564

โดยผลการดำเนินงานกำไรลดลงเนื่องจาก รายได้ตามสัญญในไตรมาสที่ 1/2564 เท่ากับ 459.7 ล้านบาท ลดลงร้อยละ 36.1% จาก 719.9 ล้านบาท ในไตรมาสที่ 1/2563 การลดลงของรายได้ตามสัญญา สาเหตุหลักเนื่องจากปริมาณงานที่ลดลงเมื่อเทียบกับช่วงเดียวกันของปีก่อน
อย่างไรก็ตามต้นทุนงานตามสัญญาในไตรมาสที่ 1/2564 เท่ากับ 406.7 ล้านบาท ลดลงร้อยละ 33.0 จากช่วงเดียวกันของปีก่อนที่เท่ากับ 607.2 ล้านบาทสาเหตุหลักเนื่องจากปริมาณงานที่ลดลง ขณะที่ต้นทุนจากการชะลอโครงการ CRISP ส่วนใหญ่ถูกรับรู้ไปแล้วในช่วงครึ่งปี2563 นอกจากนี้ บริษัทกำลังอยู่ระหว่างการเจรจากับลูกค้า เพื่อขอค่าชดเชยจากต้นทุนต่างๆ ที่เกิดขึ้นจากการชะลอโครงการ
นอกจากนี้ค่าใช้จ่ายในการขายและบริหารในไตรมาสที่ 1/2564 เท่ากับ 33.8 ล้านบาท ลดลงร้อยละ 77.6 จากไตรมาสที่ 1/2563 ที่เท่ากับ 150.8 ล้านบาท เนื่องจากการลดลงของค่าใชจ่ายในการขนส่งโครงการขนาดใหญ่